Parokya ng Mahal na Birhen ng Awa ng Pampanga

Ang Parokya ng Mahal na Birhen ng Awa ng Pampanga  (, ) ay isang Romano Katolikong simbahang matatagpuan sa Bahay Pare, Candaba, Pampanga. Ang parokya ay sakop ng Arkidiyosesis ng San Fernando, Pampanga. Ang parokya ay ang dambana ng Nuestra Señora de la Merced de Pampanga, Emperatriz na Marilag sa Katagalugan ng Pampanga na tinuturing pinakamatanda at orihinal na imahen ng titulong ito sa Pilipinas. Dinarayo ang parokya ng mga deboto upang manalangin dito para sa kanilang espiritwal, mental at pisikal na kalusugan, para sa kanilang pamilya, sa matagumpay na pag-aaral at para sa paglago ng bokasyon sa pagpapari at buhay relihiyoso.  Sakop ng parokya ang karamihan sa mga barangay na nasa Rehiyong Tagalog ng Pampanga. Ang imahen ay kilala sa kanyang dalit tuwing Siya ay bumibisita sa iba't ibang lugar. Dito rin matatagpuan ang mga first class na relikya ng mga Mercedariong Santo na sina San Pedro Nolasco, San Raymundo de Peñafort, San Serapion ng Algiers, San Ramon Nonnato at San Pedro Armengol.

 Kasaysayan 
Ayon sa mga kwento, noong panahon ng pananakop ng mga Espanyol sa Pilipinas ay mayroong tatlong babaeng nanghihingi ng tulong upang magawa ang kanilang "bahay" sa kalapit na Bayan ng Plaridel at Baliwag. Isang karpintero buhat sa Plaridel ang bumisita sa kapilya ng Bahay Pare at nakita niya roon ang tatlong imahen sa altar na kamukha rin ng mga nagtatanong sa bayan nila na sina Santa Lucia, Santa Catalina de Alejandria at ang Birheng Maria sa titulong Nuestra Señora de la Merced.

Matapos ang Himagsikan ng 1896, ang kapilya ay napasailalim sa Parokya ng San Agustin sa Baliwag, Bulacan. Ang kapilya ay natatag bilang parokya noong Abril 26, 1937 noong pinetisyon ito ng kura paroko ng Baliwag na si Reb. Pd. Ruperto T. del Rosario sa noong Arsobispo ng Maynila na si Lub. Kgg. Michael J. O'Doherty. Ang Parokya ng Bahay Pare ang ikalawang barriong naging parokya sa Pampanga, kasunod ng Parokya ng San Vicente Ferrer sa Lungsod ng San Fernando.


 Mahal na Birhen ng Awa ng Pampanga 
Ang Nuestra Señora de la Merced de Pampanga (Filipino: Mahal na Birhen ng Awa ng Pampanga), kilala bilang "Emperatriz na Marilag sa Katagalugan ng Pampanga" ay isang imahen ng Mahal na Birheng Maria sa kanyang titulong Ina ng Awa na pinipintuho sa kanyang parokya sa Bahay Pare, Candaba, Pampanga, Pilipinas.

Kilala ito bilang pinakaluma at orihinal na imahen ng titulong ito sa Pilipinas. Kilala rin siya bilang "Apung de la Merced" at "Nuestra". Ang kanyang kapistahan ay ginugunita tuwing Septyembre 24, ang liturhikal na kapistahan niya na ayon sa General Roman Calendar.

 Galerya 

 Mga sanggunian 

Kategorya:Mga simbahan sa Pilipinas